இதுவரை ஒழுக்கம் மற்றும் இறைநம்பிக்கையின் அடிப்படையில் அமைந்த வாழ்வின் பக்கமாக உலக மக்களுக்கு வழிகாட்டும் பொறுப்பு யூதர்களிடம் ஒப்படைக்கப்பட்டிருந்தது. இப்பொழுது அந்தத் தலைமைப் பதவியிலிருந்தும் பொறுப்பிலிருந்தும் அவர்கள் அகற்றப்பட்டிருக்கிறார்கள். ஏனெனில் அவர்கள் அதனை சரிவர நிறைவேற்றிடவில்லை. இந்த அருட்கொடையின் மதிப்பை உணரத் தவறிவிட்டார்கள். எனவே, அவர்களுக்குப் பதிலாக இந்தத் திருப்பணி இனி இஸ்லாமிய சமுதாயத்திடம் ஒப்படைக்கப்படுகின்றது. இனி இஸ்லாமிய சமுதாயமே இந்தக் கடமையை நிறைவேற்றும் என்று அறிவிப்பதாகவும் பிரகடனம் செய்வதாகவும் இந்த இறைமொழி அமைந்திருந்தது.